wickkiey/tamil-wikipedia-chunked huggingface dataset:
# காளமேகம்

## பெயர்க் காரணம்

திருவரங்கத்து கோவிலில் பரிசாரகர் (சமையல் செய்பவர்) இருந்தார். திருவானைக்காவில் சிவத் தொண்டு செய்து வந்த மோகனாங்கி என்ற பெண் மீது மாளாக்காதல் கொண்டு இருந்தார். அவள் பொருட்டு ஒரு நாள் அங்குச்சென்று கோவிலின் உட்புற பிராகாரத்தில் அவள் வரவுக்காகக் காத்திருக்கையில் தூக்கம் வர படுத்து உறங்கிப்போனார். அப்பெண்ணும் இவரைத் தேடிக் காணாமல் திரும்பிச்சென்றுவிட்டாள். கோவிலும் திருக்காப்பிடப்பட்டது. அக்கோவிலின் மற்றொரு பக்கத்தில் ஓர் அந்தணன் சரசுவதி தேவியை நோக்கி தவங்கிடந்தான். சரசுவதிதேவி அதற்கிணங்கி அவன் முன்தோன்றித் தமது வாயில் இருந்த தாம்பூலத்தை அவ்வந்தணன் வாயிலுமிழப் போக அதை அவன் வாங்க மறுத்ததால் சினந்து அத்தாம்பூலத்தை வரதன் (காளமேகத்தின் இயற்பெயர்) வாயில் உமிழ்ந்துச் சென்றாள். வரதனும் தன் அன்புக் காதலி தான் அதைத் தந்ததாகக் கருதி அதனை ஏற்றுக்கொண்டான். அது முதல் தேவி அனுக்கிரகத்தால் கல்லாமலே கவி மழை பொழியத்தொடங்கினான். அதனாலேயே வரதன் என்ற பெயர் மாறி காளமேகம் என மாறிற்று.
# காளமேகம்

## சிலேடைப் பாடல்

### பாம்பிற்கும் வாழைப்பழத்திற்கும் சிலேடை

::நஞ்சிருக்கும் தோலுரிக்கும் நாதன் முடிமேலிருக்கும்
::வெஞ்சினத்துப் பற்பட்டால் மீளாது - விஞ்சுமலர்த்
::தேம்பாயுஞ் சோலைத் திருமலைராயன் வரையில்
::பாம்பாகும் வாழைப்பழம்  
**பாம்பு** - நஞ்சினைக் கொண்டிருக்கும். நன் மேல் தோலை உரித்துக்கொள்ளும். சிவபெருமான் தலை முடிக்கு மேல் இருக்கும். அது கொடிய சினத்தோடு இருக்கும்போது அதன் பல் நம் உடம்பில் பட்டால் அதன் நஞ்சிலிருந்து மீளமுடியாது.  
**வாழைப்பழம்** - நைந்து இருக்கும். உண்ணும்போது அதன் தோல் உரிக்கப்படும். இறைவனுக்குப் படையல் செய்வர். கடுமையான பசியில் நம் பல்லில் பட்டுவிட்டால் மீண்டு வராது.
# காளமேகம்

## சிலேடைப் பாடல்

### வெங்காயம் சுக்கானால்

::வெங்காயம் சுக்கானால் வெந்தயத்தால் ஆவதென்ன
::இங்கார் சுமந்திருப்பார் இச்சரக்கை - மங்காத,
::சீரகத்தை தந்தீரேல் வேண்டேன் பெருங்காயம்
::வேரகத்துச் செட்டியாரே
இது சொக்கநாதப் புலவர் பாடலாகவும் காணப்படுகிறது.  
வெங்காயம் சுக்கு ஆகுமா? இஞ்சிதானே சுக்காகும். வெந்தயம் உடலுக்குக் குளுமை தரும் மருந்து. சீரகம், பெருங்காயம் ஆகியனவும் மருந்துப் பொருள்கள். இந்த உலர்ந்த பொருள்களை வாணிகம் செய்யும் செட்டியார் ‘சரக்கு’ என்பர்.  
விரும்பத் தக்க உடம்பு சுக்கு போல் உலர்ந்தால் வெந்தய மருந்தால் ஆவப்போவது என்ன? இந்த உடம்பாகிய விற்பனைச் சரக்குப் பொருளை ஆர் சுமந்துகொண்டு இருப்பார்? சீரான உள்ளத்தைத் தந்தீரேல், சுவாமி மலையில் இருக்கும் (செட்டியாராக வந்த) முருகனே! பிறவி உடம்பாகிய பெரும் காயத்தை நான் விரும்ப மாட்டேன்.
# காளமேகம்

## சிலேடைப் பாடல்

### பாம்புக்கும் எள்ளுக்கும் சிலேடை

::ஆடிக்குடத்தடையும், ஆடும்போதே இரையும்
::மூடித்திறக்கின் முகங்காட்டும் - ஓடி மண்டை
::பற்றிற் பரபரெனும் பாரிற் பிண்ணாக்கு முண்டாம்
::உற்றிடும் பாம்பெள்ளெனவே ஓது
**பாம்பு** - படம் எடுத்து ஆடும். குடப்பெட்டிக்குள் அடைந்துகொள்ளும். ஆடும்போது ‘உஸ்’ என்னும் இரைச்சலை உண்டாக்கும். குடப்பெட்டியின் மூடியைத் திறந்தால் தன் முகத்தைத் தூக்கிக் காட்டும். அது கடித்து விடம் மண்டைக்கு ஏறிவிட்டால் மண்டையில் எலுமிச்சம் சாற்றை ‘பரபர’ எனத் தேய்ப்பர். அதற்குப் பிளவு பட்ட நாக்கு உண்டு.  
**எள்** - செக்கில் ஆடும். எண்ணெய் குடத்தில் அடையும். ஆடும்போது செக்கில் இரைச்சல் கேட்கும். எண்ணெய்க் குடத்து மூடியைத் திறந்தால் திறப்பவர் முகத்தை உள்ளே காட்டும். குளியலாடும்போது அதன் எண்ணெயைத் தலையில் இட்டடுப் ‘பரபர’ என்று தேய்ப்பர். எள்ளுப் பிண்ணாக்கும் உண்டு.
# காளமேகம்

## தன்னைக் காளமேகம் என்பதற்கான விளக்கம்

<poem>கழியும் பிழை பொருள் தள்ளி நன்னூலாங் கடலின் உண்டு
வழியும் பொதிகை வரையினில் கால்கொண்டு
மொழியும் புலவர் மனத்தே இடித்து முழங்கிமின்னி
பொழியும் படிக்குக் கவி காளமேகம் புறப்பட்டதே</poem>  
பிழையான பொருள்களைத் தள்ளி, நல்ல நூல்கள் இருக்கும் கடலில் நீர் பருகி, தமிழ்முனி அகத்தியன் இருக்கும் பொதிய மலையில் காலூன்றி மேய்ந்து, மொழியும் புலவர் மனத்தில் இடித்து, முழங்கி, மின்னலுடன் பொழிவதற்காகப் புறப்பட்ட காளமேகம் (கருமேகம்) நான். - இது பாடல் தரும் செய்தி
# காளமேகம்

## கற்பனை விளக்கம்

சீரங்கத்தில் திருமால் ஊர்வலத்தில் பிள்ளையார் வருவானேன் என்றதற்குக் காளமேகம் பாடியது  
<poem>தந்தை பிறந்து இறவாத் தன்மையால் தன் மாமன்
அந்தம் பிறந்து இறக்கும் ஆதலால் - முந்தும் அளி
நாணிக்கு வில் வேலும் மாய்தலால் நன் மாமன்
காணிக்கு வந்திருந்தான் காண்</poem>  
பிள்ளையாரின் தந்தை சிவன் பிறப்பதும் இறப்பதும் இல்லை. மாமன் திருமால் பிறந்து இறப்பதால் வாரிசு உரிமை தோன்றும். திருமால் மகன் காமன். அவன் வண்டினை அம்பாகக் கொண்டவன். காமன் எரிக்கப்பட்டு விட்டான். எனவே காணியாட்சி (வரிசு-உரிமை) கொண்டாடலாம் என்று பிள்ளையார் பெருமாள் ஊர்வலத்தில் வருகிறார். இது பாடல் விளக்கம்.
# காளமேகம்

## மேலும் பார்க்க

- ஆசுகவி
- காளமேகம் (திரைப்படம்)
# குழந்தை இறப்பு வீதம்

குழந்தை பிறந்து ஒரு ஆண்டுக்குள் இறந்தால் அது **குழந்தை இறப்பு வீதம்** புள்ளிவிபரத்தில் சேர்க்கப்படும். உயிருடன் பிறக்கும் ஒவ்வொரு 1000 குழந்தைகளில் எத்தனை குழந்தைகள் இறப்பை சந்திக்கின்றன என்பதை குழந்தை இறப்பு வீதம் சுட்டுகின்றது. Congenital disorder மற்றும் தொற்று நோய்களும் குழந்தைகள் இறப்புக்கு முக்கிய இரு காரணங்களாக வளர்ச்சி பெறும் நாடுகளில் இருந்து வந்தது. அனைத்துலக அளவில் பல காலமாக குழந்தைகள் இறப்பதற்கான முக்கிய காரணமாக வயிற்றுப் போக்கினால் ஏற்படும் நீரிழப்பு இருந்தது. எனினும் விழுப்புணர்வு நடவடிக்கைகளின் காரணமாக இது இன்று இரண்டாம் முக்கிய காரணமாகவும், நுரையீரல் அழற்சி முதல் காரணமாகவும் இருக்கின்றது.  
குழந்தைகள் முதல் ஆண்டு உயிர் வாழ்வதற்கும் ஒரு நாட்டின் வாழ்க்கைத் தரம் அல்லது சுகாதாரத்துக்கும் இறுகிய இயைபு (correlation) உண்டு.  
குழந்தை இறப்பு வீத கணிப்பீட்டு வரையறைகளில் வேறுபாடுகள் உண்டு. சில நாடுகள் (மேற்கு நாடுகள் உட்பட) ஒரு உயிருடன் பிறந்த குழந்தையின் இறப்பையே இந்த கணிப்பில் சேர்க்கின்றன.  
பல சந்தர்ப்பங்களில் 5 வயதுக்குள் வருவதற்கு முன் சிறுவர் இறப்பது அதிகமாக இருக்கின்றது. ஆகையால், இந்த புள்ளி விபரத்தையும் கருத்தில் கொள்வது முக்கியம்.
# மோகமுள் (திரைப்படம்)

**மோகமுள்** (*Mogamul*) 1995 ஆம் ஆண்டில் வெளிவந்த தமிழ்த் திரைப்படம் ஆகும். தி. ஜானகிராமன் எழுதிப் புகழ்பெற்ற புதினம், ஞான ராஜசேகரனால் இயக்கப்பட்டது. ஞான ராஜசேகரன் முதன் முதலாக இயக்கிய படம் இது. கருநாடக இசைப் பின்னணி உள்ள கதை என்பதால் இனிய பாடல்கள் நிறைந்தது.
# மோகமுள் (திரைப்படம்)

## நடிப்பு

அபிஷேக், அர்ச்சனா, நெடுமுடி வேணு முதலியோர் நடித்திருந்தார்கள்.
# மோகமுள் (திரைப்படம்)

## பாடல்கள்

இப்படத்தின் பாடல்களுக்கு இளையராஜா கருநாடக சங்கீத அடிப்படையில் மிகத் திறனுடன் இசையமைத்திருந்தார். சில பாடல்களும் அவற்றின் அடிப்படையான இராகங்களும் பின்வருமாறு:  
- "கமலம் பாதக்கமலம்" - *வாசஸ்பதி*
- "சொல்லாயோ வாய்திறந்து - *சண்முகப்பிரியா*  
இவை தவிர "*சங்கீத ஞானமோ*" என்னும் தியாகராஜர் கிருதி அதன் அசலான *தன்யாசி* இராகத்திலேயே அமைந்திருந்தது.
# மோகமுள் (திரைப்படம்)

## வரவேற்பு

*புதிய இயக்குனருக்கான இந்திரா காந்தியின் சிறந்த திரைப்பட விருது* என்ற தேசிய விருது இத்திரைப்படத்திற்கு கிடைத்தது.
# செயிண்ட் லூசியா

**செயிண்ட் லூசியா** கரிபியக்கடலும் அத்திலாந்திக் மாக்கடலும் சேரும் எல்லையில் அமைந்துள்ள ஒரு தீவு நாடாகும். இது செயிண்ட். வின்செண்ட் கிரெனேடின்சுக்கு வடக்கிலும், பார்படோசுக்கு வடமேற்காகவும் மார்டீனிக்கிற்கு தெற்கிலும் அமைந்துள்ளது. இது வரலாற்றில் பிரெஞ்சு மற்றும் ஆங்கிலேய ஆதிக்கத்தின் கீழ் மாறிமாறி காணப்பட்டது.  
இது 1500 ஆண்டளவில் முதலாவதா ஐரோபியர் இத்தீவிற்கு வருகைத்தந்தோடு கத்தோலிக்க புனிதரான சிராகுசின் புனித. லூசியாவை முன்னிட்டு அப்பெயரை இட்டனர். பிரான்ஸ் நாட்டவர் 1660இல் முதன் முதலாக குடியேற்றமொன்றை அமைத்தனர். 14 தடவை பிரான்சுடன் போரிட்டப்பிறகு ஐக்கிய இராச்சியம் 1663–1667 வரை கைப்பற்றி வத்திருந்தது.கடைசியாக, 1814 ஐக்கிய இராச்சியம் தீவை முழுக்கட்டுப்பாடுக்குள் கொண்டுவந்தது. சில அரசியல் மாற்றங்களுக்குப்பிறகு பிப்ரவரி 22 1979 இல் செயிண்ட். லூசியா பொதுநலவாயத்தின் சுதந்திர நாடானது.
# செயிண்ட் லூசியா

## வரலாறு

அகழ்வாராய்ச்சியில் ஆரவாக் இனத்தவர்கள் இங்கு கி.மு. 1000 – 500 வாக்கில் குடியமர்ந்தார்கள் என்று கண்டுபிடிக்கப்பட்டுள்ளது. கி.பி. 800களில் இடம் பெயர்ந்த கரீபியர்கள், ஆரவாக் இனத்தவர்களை வென்று இங்கு குடியேறினார்கள்.  
கொலம்பஸ் புது உலகில் சென்ற நான்கு பயணங்களின் பாதையை விட்டு செயிண்ட் லூஸியா மிகவும் விலகி இருக்கிறது. அநேகமாக ஸ்பானிஷ் நாட்டுக்காரர்களால் கி.பி. 1500 வாக்கில் இத்தீவை முதலில் கண்டறிந்திருக்கலாம் என்று கருதப்படுகிறது. 1605ம் ஆண்டில் ஆங்கிலேயர்களின் முதல் குடியேற்றம் கரீபியர்களால் விரட்டியடிக்கப்பட்டது. மீண்டும் 1638ல் செயிண்ட் கிட்ஸ் தீவிலிருந்து ஆங்கிலேய காலனிக்காரர்கள் இங்கு குடியேற முயற்சித்தார்கள். அந்தக் குடியேற்ற வாசிகள் பெரும்பாலும் கொல்லப்படவே இரண்டு ஆண்டுகளில் அந்த முயற்சியும் கைவிடப்பட்டது.  
ஆங்கிலேயர்கள் சென்றபின், ப்ரெஞ்சுக்காரர்கள் குடியேறி கரீபியர்களுடன் ஒப்பந்தம் செய்ய முயன்றார்கள். அவர்கள் 1746ம் ஆண்டு 'சௌஃப்ரியர்' எனும் தீவின் முதல் நகரத்தை நிர்மாணித்து, பிளான்டேஷன் தோட்டங்களை உருவாக்கினார்கள். 1778ல் பிரித்தானிய படைகள் தீவை வென்று குரோஸ் எனும் சிறு தீவில் கடற்படை தளம் அமைத்தது. இது வடக்கே உள்ள ப்ரெஞ்சுத் தீவுகள் மீது போர் தொடுக்க பயன்படுத்தப்பட்டது. ப்ரெஞ்சுக்காரர்களிடமும் ஆங்கிலேயர்களிடமும் செயிண்ட் லூஸியா பலமுறை கைமாறிய பின் 1814ல் பாரீஸ் ஒப்பந்தம் மூலம் பிரித்தானிய வசம் வந்தது. இடைப்பட்ட 150 வருடங்களில் 14 முறை செயிண்ட் லூஸியா கைமாறியிருந்தது.  
பிரித்தானிய வசம் வந்தாலும் ப்ரெஞ்சு பழக்கவழக்கங்களே இன்றும் தொடர்கின்றன. 1842ல் தான் ப்ரெஞ்சு மொழிக்குப் பதிலாக ஆங்கிலம் அதிகாரபூர்வ மொழியாக அறிவிக்கப்பட்டது. இங்கு ப்ரெஞ்சு சார்ந்த படோயிஸ் (Patois) என்ற மொழியே பரவலாக பேசப்படுகிறது. 1967ல் தன்னாட்சியும், பின்னர் 1979ல் பிரித்தானிய காமன்வெல்த் நாடுகளின் ஒரு உறுப்பினராக முழு சுதந்திரமும் பெற்றது.  
சுதந்திரம் பெற்றது முதல் சுற்றுலா முக்கியத்துவம் பெற்று நாட்டின் வருவாய்க்கு முக்கிய தொழிலாக இருக்கிறது.
# செயின்ட் வின்செண்டு மற்றும் கிரெனடீன்கள்

**செயின்ட் வின்செண்டு மற்றும் கிரெனடீன்கள்** (*Saint Vincent and the Grenadines*) கரிபியக்கடலில் அமைந்துள்ள ஒரு தீவு நாடாகும். இதன் மொத்தப் பரப்பளவு 389 சதுர கிலோமீட்டராகும். இது பிரதான தீவு செயிண்ட். வின்செண்ட் தீவையும் கிரெனேடின்ஸ் தீவுத்தொடரின் 2/3 பகுதியையும் கொண்டது. இது ஐக்கிய இராச்சியத்தின் காலனித்துவ ஆட்சியின் கீழ் இருந்து, இப்போது பொதுநலவாய நாடாக உள்ளது.
# விக்கிப்பீடியா:ஆண்டு நிறைவுகள்/மார்ச்சு 27

**மார்ச் 27**: உலக நாடக அரங்க நாள்
- 1915 &ndash; குடற்காய்ச்சல் நோய்க்கிருமிகள் தொற்றிய டைஃபாய்டு மேரி என்பவர் அமெரிக்காவில் தனிமைப்படுத்தப்பட்டார். இவர் தனது வாழ்நாள் முழுவதையும் தனிமையில் கழித்தார்.
- 1964 &ndash; வட அமெரிக்காவின் வரலாற்றில் அதி ஆற்றல் வாய்ந்த 9.2 ரிக்டர் நிலநடுக்கம் அலாஸ்காவில் இடம்பெற்றதில் 125 பேர் உயிரிழந்தனர். ஏங்கரெஜ் நகரத்தின் பெரும் பகுதி சேதமுற்றது.
- 1968 &ndash; விண்வெளிக்குச் சென்ற முதல் மனிதர் சோவியத் ஒன்றியத்தின் **யூரி ககாரின்** (படம்) வானூர்தி விபத்தொன்றில் உயிரிழந்தார்.
- 1977 &ndash; அமெரிக்காவின் இரண்டு போயிங் 747 பயணிகள் விமானங்கள் கேனரி தீவுகளில் மோதிக் கொண்டதில் 583 பயணிகள் உயிரிழந்தனர். 61 பேர் மீட்கப்பட்டனர்.
- 1999 &ndash; அமெரிக்க லொக்கீட் எப்-117 நைட்கோக் விமானத்தை யுகோசுலாவியா சாம் ஏவுகணை மூலம் சுட்டு வீழ்த்தியது.
- 2016 &ndash; லாகூர், குல்சன்-இ-இக்பால் பூங்காவில் உயிர்ப்பு ஞாயிறு கொண்டாட்டத்தின் போது, தற்கொலைத் தாக்குதல் நடத்தப்பட்டதில் 70 பேர் கொல்லப்பட்டு, 300 பேர் காயமடைந்தனர்.
**சுவாமி விபுலாநந்தர்** (பி.&nbsp;1892) **கள்ளபார்ட் நடராஜன்** (இ. 1996)
# வேதாத்திரி மகரிசி

**வேதாத்திரி மகரிஷி** (*Vethathiri Maharishi).* உலக அமைதிக்காக அருந்தொண்டாற்றிய ஒப்பற்ற சித்தனையாளர். மனவளக்கலை பயிற்சி வழியாக எளிய மக்கள் மேன்மைக்கு பாடுபட்டவர். மகிழ்ச்சியான வாழ்வுக்கு மனம், உடலை பக்குவப்படுத்தும் விதமாக மனவளக்கலையை உருவாக்கியுள்ளார். பாமர மக்களும் புரிந்து கொள்ளும் வகையில் தத்துவங்களை உருவாக்கி பயன்பெறும் வகையில் சமுதாயப் பணி அற்றியவர். அறிவின் சிறப்பை உணர்ந்து இனம், மத அடையாளங்கள் கடந்து வாழ்வதே இன்பமயமானது என்ற கருத்துடன் செயல்பட்டவர். சமுதாயத்தில் தனி மனித மாண்பை உயர்த்துவதற்கு எளிய நடைமுறையுள்ள வாழ்க்கை தத்துவத்தை உருவாக்கியதால் அருட்தந்தை, பாமர மக்களின் தத்துவ ஞானி என்ற அடைமொழிகளுடன் புகழ் பெற்றுள்ளார்.
# வேதாத்திரி மகரிசி

## வாழ்க்கை நிகழ்வுகள்

வேதாத்திரி மகரிஷி சென்னை அருகில் கூடுவாஞ்சேரி கிராமத்தில் நெசவுத் தொழில் செய்த வரதப்ப முதலியார், முருகம்மாள் (சின்னம்மாள்) தம்பதியருக்கு எட்டாவது குழந்தையாக, ஆகஸ்ட் 14, 1911<nowiki/>ல் பிறந்தார். அதிகம் படிக்க வாய்ப்பு கிடைக்கவில்லை. சொந்த ஊரில் 3ம் வகுப்பு வரை படித்தார். பின்னர் கைத்தறி நெசவில் ஈடுபட்டு குடும்பத்துக்கு உதவினார். கல்வி மீதான ஆர்வத்தால் இரவு பாடசாலையில் சேர்ந்து தமிழ், ஆங்கிலம், கணித பாடங்களை கற்றார்.  
சென்னை தபால் துறையில் 18ம் வயதில் பணி செய்ய வாய்ப்பு கிடைத்தது. அந்த பணியுடன் பகுதி நேரமாக நெசவுத் தொழிலிலும் ஈடுபட்டு வந்தார். ஏழை சிறுவர்களுக்கு தனி முயற்சயின் வழியாக கல்விப் பயிற்சியும் அளித்து வந்தார்.  
சென்னையில் ஆயுர்வேத மருத்துவர் எஸ்.கிருஷ்ணாராவிடம் சித்த, ஆயுர்வேத மற்றும் ஹோமியோபதி மருத்துவ முறைகளை கற்றார். தியானம், யோகா கலைகளில் ஈடுபாடு கொண்டு முறைப்படி கற்றார். வாழ்க்கையில் முழுமையை அறியும் ஆர்வத்தால் உந்தப்பட்டு தேடல்களில் ஈடுபட்டார். சித்தா, ஆயுர்வேத மருத்துவ முறைகளையும் கற்றுத் தேர்ந்தார்.  
சுயமுயற்சியால் நெசவுத் தொழிற்கூடம் ஒன்றை உருவாக்கி வெற்றிகரமாக நடந்தி வந்தார். அரசின் தொழிற்கொள்கை குளறுபடி மற்றும் இரண்டாம் உலகப் போர் நெருக்கடிகளால் அந்த தொழிலில் பெரும் பாதிப்பு எற்பட்டது. தன்னிடம் பணிபுரிந்த தொழிலார்களின் துயர் துடைக்க ஈட்டிய அனைத்தையும் செலவிட்டார். மனதைத் தளரவிடாது கடுமையாக உழைத்து படிப்படியாகப் பொருளாதாரத்தை மேம்படுத்தினார். இரண்டாம் உலகப் போரில் முதலுதவி உதவியாளராகவும் பணிபுரிந்தார்.  
மனித வாழ்வில் துன்பம் ஏன் ஏற்படுகிறது என்ற கேள்வியை முன் வைத்து சிந்தித்தார். தகுந்த காரணங்களை அறிந்து தெளிய முயற்சி மேற்கொண்டார். தமிழத்தில் சித்தர் மரபில் அமைந்த தத்துவங்கள் மீது நாட்டம் கொண்டார். இந்த நிலையில் டிசம்பர் 25, 1944ல் பரஞ்சோதி என்பவரை சந்தித்தார். அவரை குருவாக ஏற்று குண்டலினி யோகக்கலையை பயின்றார். தியானத்திலும் தீவிர ஈடுபாடு காட்டினார்.  
தமிழக தத்துவ மரபில் பெரும் தாக்கம் ஏற்படுத்திய அருட்பிரகாச வள்ளலார் மீதான ஈர்ப்பால் அவரது படைப்புகளை கற்று அனுபவங்களை பெற்றார். உலகம் அமைதியுடன் திகழவும், மக்கள் மேன்மையுடன் வாழவும் வழிகாட்டும் சிந்தனைகளை மையக் கருத்தாக்கி கவிதைகள் புனைந்தார். இயற்கையை மையப்படுத்தி அவர் எழுதிய, ‘மலரே மலரே நீ யார்...’ எனற பாடல் பெரும் புகழ் பெற்றுள்ளது. மனித வாழ்க்கையுடன் இயற்கைக்கு உள்ள உறவை கேள்வி – பதில் வடிவில் அந்த பாடல் தெளிவு படுத்துகிறது.  
இயக்கவியல் தத்துவ அடிப்படையில் மனித உடல் மற்றும் மனம் நலத்தை மேம்படுத்தும் வகையில் எளிய **மனவளக்கலை** நெறிய உருவாக்கியுள்ளார் வேதாத்திரி. உலக அமைதிக்காக, 'உலக சமாதானம்' World peace என்பதை அடிப்படையாக வைத்து 200 கவிதைகள் புனைந்தார். அவற்றை தொகுப்பாக்கி 1957ல் புத்தகமாக வெளியிட்டார். அது தமிழ், ஆங்கிலம் மொழிகளில் பதிப்பிக்கப்பட்டுள்ளது. அந்த கருத்துகளை பள்ளி, கல்லூரி மாணவர்களிடையே பரப்புவதற்கு உரிய முயற்சிகள் எடுத்தார். இவரது கருத்தியல் சார்ந்து பல்கலைக்கழகங்களில் இளநிலை, முதுநிலை மற்றும் ஆராய்ச்சி பட்டப்படிப்புகளுக்கான பாடத்திட்டங்கள் உருவாக்கப்பட்டுள்ளன.
# வேதாத்திரி மகரிசி

## மனவளக்கலை

வேதாத்திரி மகரிஷி தமிழகத்தில் இனம், மதம் கடந்து அறிவு வாழி சார்ந்த வாழ்வை உருவாக்குவதில் முதல் நிலையில் சிந்தித்தவர். திருவள்ளுவர், வள்ளலார் கருத்து வழி நின்று தவம் போன்ற சுய பரிசோதனை முறைகளில் தீவிர கவனம் செலுத்தி செயல்பட்டார். ஒவ்வொரு மனிதனும் தன்னை அறிதலே முழுமையான விடுதலைக்கு வழி என்ற பார்வையுடன் செயல்பட்டார். அகத்தின் செயல்பாட்டை ஆய்வு செய்யும் சுயபரிசோதனை முறைக்கு தெளிவான இலக்கணம் வகுத்தார். அதை செயல்படுத்துவதற்கு தக்க படிநிலைகளுடன் தெளிவான பாடத்திட்டங்களை உருவாக்கியுள்ளார். இவற்றை கற்பிக்கும் வகையில் மனவளக்கலை மன்றங்களை ஏற்படுத்தினார். இவற்றை பரப்பும் நோக்கத்தை முன் வைத்து, 1958ல் உலக சேவா சமுதாய சங்கத்தை உருவாக்கினார். இதன் வழியாக எளியமுறை உடற்பயிற்சி, தியானப் பயிற்சி, காயகல்பப் பயிற்சி மற்றும் அகத்தாய்வுப் பயிற்சிகள் வழங்கப்படுகின்றன. இந்த அமைப்புக்கு இந்தியா, சிங்கப்பூர், மலேசியா, ஜப்பான், தென்கொரியா, அமெரிக்கா, ஆஸ்திரேலியா உட்பட நாடுகளில் கிளைகள் உள்ளன.
# வேதாத்திரி மகரிசி

## ஞானமும் வாழ்வும்

உலக அமைதி, ஞானி நெறி போன்ற சிந்தனையை வளர்க்கும் விதமாக, விஞ்ஞானமும் மெய்ஞ்ஞானமும் கலந்த வாழ்க்கை தத்துவத்தை பாமர மக்களும் புரிந்து கொள்ளும் வகையில் உருவாக்கியுள்ளார் வேதாத்திரி மகரிஷி. உயிரினங்கள் தோற்றத்தில் பரிணாம கொள்கையை வலியுறுத்தும் கருத்துகளை முன் வைத்து பிரசாரம் செய்துவந்தார் வேதாத்திரி மகரிஷி. எளிய கதை, கவிதைகள், மேடை உரை, போதனைகள் வழியாக மக்களுக்கு எடுத்துரைத்தார். இயற்கையின் ரகசியங்களையும், மதிப்பையும் அறிந்து அறிவில் தெளிந்து வாழும் வாழ்க்கையே இன்பமானது என்பதை வலியுறுத்திவந்தார். உலக சமாதானம் என்ற நூலை 1957ல் வெளியிட்டார் வேதாத்திரி. பல நாடுகளிலும் பயணம் செய்து வாழ்வை மேம்படுத்தும் சிந்தனைகளை சொற்பொழிவாக நிகழ்த்தினார். உலகம் அமைதிக்கான கருத்துகளை எடுத்துரைத்தார். வாழ்வை சீரமைக்கும் ஞானத்தை பெற அகத்தாய்வு என்ற சுயபரிசோதனையில் எண்ணம் ஆராய்தல், ஆசையை சீரமைத்தல், சினம் தவிர்த்தல், கவலை ஒழித்தல், குடும்பத்தில் அமைதியை நிலைநாட்டுதல், பெண்ணின் பெருமை தலைப்புகளில் செயல்படுத்தியுள்ளார்.
# வேதாத்திரி மகரிசி

## அறிவு திருக்கோவில்

தமிழ்நாடு மாநிலம், கோயம்புத்தூர் மாவட்டம் பொள்ளாச்சியை அடுத்த ஆழியாறு அணை அருகே 1984ல் அறிவுத்திருக்கோவிலை உருவாக்கினார் வேதாத்திரி. இங்கு தான் அவரது வாழ்க்கை நிறைவடைந்தது. அவரது புகழை நிலைக்க செய்யும் மணிமண்டபம் ஒன்று இந்த வளாகத்தில் அமைக்கப்பட்டுள்ளது.
இந்த வளாகத்தில் அவர் பயன்படுத்திய பொருட்களுடன் கூடிய அருங்காட்சியகம் ஒன்றும் உள்ளது. மனவளக்கலை பயிற்சி பெற உண்டு உறைவிடத்துடன் கூடிய மையங்களும் இங்கு அமைந்துள்ளன. அவை ஓம்கார மண்டபம், ஆனந்த திருநிலையம், அன்புத்திருநிலையம் என்ற பெயர்களில் அமைந்துள்ளன.
# வேதாத்திரி மகரிசி

## அறிவரங்கம்

அறிவுத்திருக்கோவில் வளாகத்தில் அறிவரங்கம் என்ற பெயரில் 2465 சதுர மீட்டர் பரப்புள்ள பிரமாண்டமான வாசகசாலையும் இயங்கி வருகிறது. இங்கு வேதாத்திரி மகரிஷி எழுதிய புத்தகங்களுடன், மனவளக்கலை தொடர்பான ஆய்வு நுால்களும் ஏராளமாக உள்ளன. மரங்கள் அடர்ந்த சூழலில் இது அமைந்துள்ளதால் வசதியாக அமர்ந்து வாசிக்க ஏற்றதாக உள்ளது. இது உலக சமுதாய சேவா சங்கம் அமைப்பால் (WCSC) நிர்வாகிக்கப்படுகிறது.  
அறிவரங்கத்துடன் வேதாத்திரிய கல்வி நிறுவனமும் இயங்குகிறது. இனிய வாழ்வுக்கான யோகக்கல்வி மற்றும் பயிற்சி வழங்கப்படுகிறது. குண்டலினி யோகம், எளியமுறை உடற்பயிற்சிகள், மூச்சுப் பயிற்சி மற்றும் காயகல்ப பயிற்சியும் தரப்படுகின்றன. வேதாத்தரி எழுதிய புத்தகங்கள் விற்பனை கூடமும் அமைந்துள்ளது. அறிவுத்திருக்கோவில் அமைந்துள்ள பகுதி அருட்பெருஞ்ஜோதி நகர் என அழைக்கப்படுகிறது.
# வேதாத்திரி மகரிசி

## நிறை வாழ்வு

உயரினங்களிடம் அன்பு, கருணையுடன் நிறைவாக வாழ்ந்து வழிகாட்டிய வேதாத்திரி மகரிஷி மார்ச் 28, 2006 செவ்வாய்க்கிழமை அன்று, 95ம் வயதில் உலக வாழ்வை அறிவுத் திருக்கோவில் வளாகத்தில் நிறைவு செய்தார். அவரது நினைவாக மணிமண்டபம் அமைக்கப்பட்டுள்ளது. இங்கு உரிய காலமுறைப்படி தியானம் என்ற தவ நிகழ்வுகள் அது சார்ந்த பயிற்சிகள் நடந்து வருகின்றன.
# வேதாத்திரி மகரிசி

## படைப்புகள்

மனித வாழ்வில் அமைதியும் சிந்தனையில் தெளிவும் ஏற்படுத்துவதற்காக வேதாத்திரி மகரிஷி எளிய பாடல்களையும், மேன்மையான உரைகளையும், எளிய பயிற்சி முறைகளையும் இனிய பொன்மொழிகளையும் வழங்கியுள்ளார். அவற்றில் ஒன்று, ‘வாழ்க வையகம் வாழ்க வளமுடன்’ என்ற பொன்மொழி. எப்பகுதியிலும் பேதங்களை அகற்றும் விதமாக அன்றாட நிகழ்வுகளில் இது ஜொலித்துக்கொண்டிருக்கிறது. வேதாத்திரி வடிவமைத்து நிறுவிய, *அன்பொளி* என்ற மாத இதழ் தமிழ், ஆங்கிலம் மொழிகளில் வெளிவருகிறது. இதை ஈரோடு மனவளக்கலை மன்றம் பொறுப்பேற்று வெளியிட்டு வருகிறது.  
வேதாத்திரி மகரிஷி மொத்தம் 80 நூல்கள் எழுதியுள்ளார். அவற்றில், 47 புத்தகங்கள் தமிழ் மொழியில் எழுதப்பட்டுள்ளன. ஆங்கில மொழியில், 23 புத்தகங்கள் உள்ளன. அணு விசம் என்ற தலைப்பில் 1957ல் எழுதிய நாடக நுால் உலக அமைதியை முதன்மை கருத்தாக கொண்டுள்ளது. இரண்டாம் உலகப் போரில் பெரும் நாசத்தை ஏற்படுத்திய அணு குண்டு வீச்சை முன் வைத்து எழுதப்பட்டது. அணு ஆற்றலை அழிவுக்கு பயன்படுத்துவதை தடுக்கும் விதமான கருத்துகளை உடையது.
இந்த புத்தகம் உலக தலைவர்களை குற்றவாளிகளாக்கி, அவர்களின் எண்ணப்போக்கிலே உண்மையை வெளிப்படுத்தி, அணு ஆயுதங்களின் தீமையை விளக்குவதாக அமைந்துள்ளது. அந்த நாடகத்தில் உள்ள கருத்து இன்றைய சூழலுக்கும் பொருந்தும் விதமாக அமைந்துள்ளது.  
அருட்தந்தையின் பதில்கள் பாகம் 1, வேதாத்திரியத்தின் இறைநிலை விளக்கம், வாழ்வியல் விழுமியங்கள், பிரம்மஞான சாரம், நான் யார் ?, ஞானக்களஞ்சியம், இறைநிலை அறிவு, இறைநிலையின் தன்மாற்றச் சரித்திரம், இறையுணர்வும் அறநெறியும், இன்பமாக வாழ, உண்மை நிலை விளக்கம், உலக சமாதானம், உலக சமுதாய வாழ்க்கை நெறி, எளிய முறை உடற்பயிற்சி, எனது வாழ்க்கை விளக்கம், கடவுளும் கருமையமும், காந்த தத்துவம், காயகல்ப பயிற்சி, குடும்ப அமைதி, சமூக சிக்கல்களுக்கான ஆய்வுத் தீர்வுகள், செயல்விளைவு தத்துவம் உட்பட தலைப்புகளில் புத்தகங்கள் அமைந்துள்ளன.
கவிதை நடையில் எழுதிய ஞானமும் வாழ்வும் என்ற தொகுப்பில் இடம்பெற்றுள்ள, ‘எல்லாம் வல்ல தெய்வமது எங்கும் உள்ளது நீக்கமற சொல்லால் மட்டும் நம்பாதே சுயமாய்ச் சிந்தித்தே தெளிவாய் வல்லாய் உடலில் இயக்கமவன் வாழ்வில் உயிரில் அறிவுமவன்... கல்லார் கற்றார் செயல் விளைவாய்க்காணும் இன்ப துன்பமவன்... அவனின் இயக்கம் அணுவாற்றல் அணுவின் கூட்டுப் பக்குவம் நீ அவனில் தான் நீ உன்னில் அவன் அவன் யார்? நீயார்? பிரிவேது? அவனை மறந்தால் நீ சிறியோன் அவனை அறிந்தால் நீ பெரியோன் அவன் நீ ஒன்றாய் அறிந்த இடம் அறிவு முழுமை அது முக்தி...’ என்ற பாடல் அறிவே கடவுள் என்ற தத்துவத்தை முன்வைக்கிறது. இது மனவளக்கலை நிகழ்வுகளில் இறைவணக்கமாக பாடப்படுகிறது.  
வேதாத்திரியின் படைப்புகளை ஒருங்கிணைத்து ஆய்வு செய்து இல.ஜெயந்தி என்பவர் சென்னை பல்கலைக் கழகத்தில் முனைவர் பட்டம் பெற்றுள்ளார். அந்த ஆய்வை, வேதாத்தரி மகரிஷியின் படைப்புகள் என்ற தலைப்பில் புத்தா பப்ளிகேஷன்ஸ் புத்தகமாக வெளியிட்டுள்ளது.
# ரிச்சர்ட் நியூட்ரா

**ரிச்சர்ட் ஜோசெஃப் நியூட்ரா** என்னும் முழுப்பெயர் கொண்ட **ரிச்சர்ட் நியூட்ரா** (ஏப்ரில் 8, 1892 – ஏப்ரில் 16, 1970), நவீன கட்டிடக்கலையின் முதன்மையான கட்டிடக்கலைஞர்களுள் ஒருவர்.  
நியூட்ரா ஆஸ்திரியாவிலுள்ள வியன்னா நகரில் 1892 ஆம் ஆண்டில் பிறந்தார். இவர் புகழ் பெற்ற கட்டிடக்கலைஞரான அடொல்ஃப் லூஸ் (Adolf Loos) என்பவரிடம் படித்தார். இவர் இன்னொரு புகழ் பெற்ற கட்டிடக்கலைஞரான ஓட்டோ வாக்னர் (Otto Wagner) ஆக்கங்களினால் ஈர்க்கப்பட்டார். சிலகாலம், ஜெர்மனியில் எரிக் மண்டல்சொன் (Erich Mendelsohn) என்பவரிடம் பணிபுரிந்த இவர் 1923 ஆம் ஆண்டு அமெரிக்காவுக்குக் குடிபெயர்ந்தார். 1929 இல் அந்நாட்டின் பதிவுப் பிரஜை ஆனார். இவர் பிராங் லாயிட் ரைட்டிடம் குறைந்தளவு காலம் வேலை செய்தபின்னர், இவரது நெருங்கிய நண்பரான ருடோல்ஃப் ஷிண்ட்லர் என்பவரது அழைப்புக்கிணங்கிக் கலிபோர்னியாவில் அவருடன் சேர்ந்து பணி செய்தார். பின்னர் அவரது மனைவியான டையோனே (Dione) எனவருடன் சேர்ந்து தனது சொந்தத் தொழில் தொடங்கினார்.
# நடராஜன்

**நடராஜன்** அல்லது **நடராஜா** என்பது ஒரு தென்னிந்திய ஆண் இயற்பெயர் ஆகும். தென்னிந்திய பாரம்பரியம் காரணமாக இது ஆண்களுக்கும் பெண்களுக்கும் ஒரு குடும்பப்பெயராகவும் இருக்கலாம். *ஆடலரசன்* என்ற பெயரானது *நடராசன்* என்ற பெயருக்கு இணையான தமிழ்வடிவம் ஆகும். இது *நடனத்துக்கு அரசனான* சிவனைக் குறிப்பதாகும்.  
**நடராஜன்** என்ற தலைப்பில் உள்ள கட்டுரைகள்:  
;முதன்மைக் கட்டுரை:
- நடராசர்
# நடராஜன்

## வேறு

- த. நடராசன், இந்தியத் துடுப்பாட்ட வீரர்
- இல. நடராசன், இந்தி எதிர்ப்பு போராளி
- எஸ். நடராஜன், இலங்கை வானொலி அறிவிப்பாளர்
- எஸ். நடராஜன், கவிஞர் ஆடற்கோ
- என். வி. நடராஜன், தமிழக அரசியல்வாதி
- பிரியம்வதா நடராஜன், அறிவியலாளர்
- நாவற்குழியூர் நடராஜன், ஈழத்து எழுத்தாளர்
- எஸ். ஏ. நடராஜன், திரைப்பட இயக்குநர், நடிகர்
- டி. ஆர். நடராஜன், நடிகர்
- கே. நட்ராஜ், நடிகர்
- சிலோன் நடராஜன், இயக்குநர்
- இரா நடராஜன்,கல்வியாளர்–சிறுகதை நாவல் ஆசிரியர்
- நட்ராஜ், இந்தியத் திரைப்பட ஒளிப்பதிவாளர், நடிகர் மற்றும் தயாரிப்பாளர்
- நடராஜன் பெரியசாமி, மலேசியாவைச் சார்ந்த இருசக்கர வாகன வீரர்
- நடராசன் சந்திரசேகரன், டாட்டா குழுமத்தின் புதிய தலைவர்.
- நர்த்தகி நடராஜ் (நடனக் கலைஞர்)
# ஓட்டோ வாக்னர்

**ஓட்டோ வாக்னர்** எனப் பரவலாக அறியப்படும் **ஓட்டோ கொலொமன் வாக்னர்** (*Otto Koloman Wagner*) (ஜூலை 13 1841 – ஏப்ரல் 11 1918) ஒரு ஆஸ்திரியக் கட்டிடக்கலைஞர் ஆவார். இவர் வியன்னாவின் புறநகர்ப் பகுதியில் உள்ள பென்சிங் (Penzing) என்னுமிடத்தில் பிறந்தார். பெர்லின், வியன்னா ஆகிய இடங்களில் கல்வி கற்றார். 1864 ஆம் ஆண்டில் தனது முதலாவது கட்டிடத்தை, வரலாற்றியப் பாணியில் (historicist style) வடிவமைத்தார். 1880களின் நடுப்பகுதியிலும் இறுதியிலும், ஜெர்மனி, சுவிட்சர்லாந்து, பிரான்ஸ் என்னும் நாடுகளைச் சேர்ந்த சமகாலக் கட்டிடக்கலைஞர்களைப் போல் இவரும் கட்டிடக்கலைசார் இயல்பியத்தின் (Architectural Realism) ஆதரவாளராக இருந்தார். இந்தக் கோட்பாடு தொடர்பான நிலைப்பாட்டினாலேயே அவர் வரலாற்று வடிவங்களில் தங்கியிருப்பதை மட்டுப்படுத்தக் கூடியதாக இருந்தது. 1894 ஆம் ஆண்டில் வியன்னா நுண்கலை அக்கடமியில், கட்டிடக்கலைப் பேராசிரியர் ஆனபோது, வரலாற்றியக் கட்டிடக்கலைக்கு எதிரான அவரது நிலைப்பாடு மேலும் வலுப்பெற்றிருந்தது.
# ஜோக் அருவி

, கர்நாடகம்]]
**ஜோக் அருவி** (*Jog Falls*, கன்னடம்:ಜೋಗ ಜಲಪಾತ ), இந்தியாவின் கர்நாடக மாநிலத்தில் உள்ள ஓர் அருவி ஆகும். இது இந்தியாவில் உள்ள உயரமான பத்து அருவிகளில் ஒன்றாகும். இது ஷராவதி ஆறானது 253 மீட்டர் உயரத்தில் இருந்து விழுவதால் ஏற்படுகிறது. மேலும் இது கர்நாடக மாநிலத்தின் முதன்மையான சுற்றுலா மையங்களில் ஒன்றாகும். இந்த அருவியானது *கெருசொப்பெ அருவி* எனவும் *ஜோகதகுன்டி அருவி* எனவும் அழைக்கப்படுகிறது.
# பீமா ஆறு

**பீமா ஆறு** மேற்குத் தொடர்ச்சி மலையின் பீமசங்கர் மலையில் துவங்குகிறது. இது மகாராஷ்டிர மாநிலத்தில் உள்ளது. பீமா ஆறு தென்கிழக்காக 725 கிலோமீட்டர்கள் மகாராஷ்டிரா, கர்நாடகம், ஆந்திர மாநிலங்கள் வழியாக பாய்கிறது. இது கிருஷ்ணா ஆற்றின் முதன்மையான துணையாறுகளில் ஒன்றாகும்.  
பீமா ஆறும் நிரா ஆறும் மகாராஷ்டிரத்தின் பெரிய ஆறுகளில் ஒன்று ஆகும்.
# சிவசமுத்திரம் அருவி

**சிவசமுத்திரம் அருவி** இந்தியாவின் கர்நாடக மாநிலத்தில் அமைந்துள்ளது. இதுவே இந்தியாவின் இரண்டாவது பெரிய அருவியும் உலகின் பதினாறாவது பெரிய அருவியும் ஆகும். இவ்வருவி மைசூர் மாவட்டத்தில் சோமநாதபுரத்தில் இருந்து 27 கி.மீ தொலைவில் உள்ளது. இது காவிரி ஆற்றின் மீது அமைந்துள்ள அருவி ஆகும். இது வீழும் இடத்தில் ககனசுக்கி, பரசுக்கி என இரண்டாகப் பிரிந்து வீழ்கிறது.
# இந்திய அருவிகளின் பட்டியல்

, கர்நாடகம்]]  
இக்கட்டுரை இந்தியாவில் உள்ள குறிப்பிடத் தக்க அருவிகளைப் பட்டியல் இடுகிறது.
# இந்திய அருவிகளின் பட்டியல்

## ஆந்திரப் பிரதேசம்

- தடா அருவி
# இந்திய அருவிகளின் பட்டியல்

## சத்திஸ்கர்

- தீரத்கர் அருவி
# இந்திய அருவிகளின் பட்டியல்

## கோவா

- தூத்சாகர் அருவி
# இந்திய அருவிகளின் பட்டியல்

## இமாச்சலப் பிரதேசம்

- பந்த்லா அருவி
- பலனி அருவி
# இந்திய அருவிகளின் பட்டியல்

## ஜார்க்கண்ட்

- காக்ரி அருவி
- ஹுண்ட்ரு அருவி
- ஜோன்ஹா அருவி
- லோத் அருவி
- பஞ்காக் அருவி
# இந்திய அருவிகளின் பட்டியல்

## கர்நாடகம்

யின் வைகறைக் காட்சி]]
, கர்நாடகம்]]
- அப்பே அருவி
- அரிசினகுன்டி அருவி
- பர்க்கானா அருவி
- சுஞ்சனகட்டே அருவி
- எம்மெஷிர்லா அருவி
- கஞ்சகுழி அருவி
- கோட்சினமாலகி அருவி
- கோகக் அருவி
- ஹெப்பே அருவி
- இருப்பு அருவி
- ஜாக் அருவி
- கல்ஹட்டி அருவி
- கெப்பா அருவி
- கூசாலி அருவி
- குடுமாரி அருவி
- குஞ்சிக்கல் அருவி
- மாகொட் அருவி
- மாணிக்யதாரா அருவி
- மெகெதாத்து அருவி
- முத்யால மடுவு அருவி
- சிவசமுத்திரம் அருவி (காவேரி அருவி)
- உஞ்சல்லி அருவி
- சத்தோடி அருவி
- சூச்சிபாரா அருவி
- வரபோஹா அருவி
- ஷிம்சா அருவி
- சுன்ச்சி அருவி
# இந்திய அருவிகளின் பட்டியல்

## கேரளம்

- அதியன் பாறை அருவி
- அருவிக்குழி அருவி
- அருவிக்குழி அருவி, கோட்டயம்
- அதிரப்பள்ளி அருவி
- சார்பா அருவி
- சீயப்பாறை அருவி
- குடமுட்டி அருவி
- கும்பாவுருட்டி அருவி
- இலக்கம் அருவி - மூணார்
- மணலார் அருவி
- மர்மலா அருவி
- மீன்முட்டி அருவி (திருவனந்தபுரம்)
- மீன்முட்டி அருவி (வயநாடு)
- ஒலியாரிக் அருவி
- பானியேலி போரு அருவி
- பாலருவி
- பட்டதிப்பாறை அருவி
- பெரும்தேனருவி
- சூச்சிபாரா அருவி
- தொம்மன்குத்து
- துஷாராகிரி அருவி
- வலஞ்சங்னம் அருவி
- வாழச்சல் அருவி
- வாழவந்தாள் அருவி
- பாலருவி
# இந்திய அருவிகளின் பட்டியல்

## மத்தியப் பிரதேசம்

- பஹுதி நீர்வீழ்ச்சி
- கக்காய் அருவி
- கதா அருவி
# இந்திய அருவிகளின் பட்டியல்

## மகாராஷ்டிரா

- டாபோசா அருவி
- குனே அருவி
- புலி அருவி
# இந்திய அருவிகளின் பட்டியல்

## மேகாலயா

- நோஹ்காளிகை அருவி
- கைன்ரெம் அருவி
# இந்திய அருவிகளின் பட்டியல்

## ஒரிசா

- பரேகிபனி அருவி இரண்டாவது உயரமான (399மீட்டர்) அருவி
# இந்திய அருவிகளின் பட்டியல்

## தமிழ்நாடு

- ஆகாயகங்கை அருவி
- ஒகேனக்கல் அருவி
- கும்பக்கரை அருவி
- குற்றாலம் அருவி
- சிறுவாணி அருவி
- சுருளி அருவி
- மொக்கை ஓடை அருவி (விழுப்புரம் மாவட்டம்)
- திருமூர்த்தி அருவி
- குரங்கு அருவி
- உலக்கை அருவி
- திற்பரப்பு அருவி, கன்னியாகுமரி
- தலையாறு அருவி
# இந்திய அருவிகளின் பட்டியல்

## பீகார்

- கக்கோலாட் அருவி
# கென்சிங்டன் ஓவல் அரங்கம்

**கென்சிங்டன் ஓவல் மைதானம்** தலைநகர் பிரிஜ்டவுனுக்கு மேற்கில் பார்படோசு தீவில் அமைந்துள்ளது. இத்தீவின் விளையாட்டு மையமான இம்மைதானம் துடுப்பாட்டத்துக்கு முக்கிய இடம் அளிக்கிறது. இம்மைதானம் உள்ளூர் துடுப்பாட்டத்துக்கு முக்கிய மையமாதலால் "துடுப்பாட்டத்தின் மெக்கா" என இது உள்ளூர்வாசிகளால் அழைக்கப்படுகிறது. இதன் 120 ஆண்டு வரலாற்றில் உள்ளூர், பன்னாட்டு துடுப்பாட்டப் போட்டிகளையும் நடத்தியுள்ளது. பிக்விக் துடுப்பாட்டக் கழகம் 1895 இல் ஓவல் மைதானத்தை தனதாக்கியதோடு ஓவல் மைதானத்தில் துடுப்பாட்டம் ஆரம்பமானது.1895 இல் முதல் பன்னாட்டு துடுப்பாட்டப் போட்டி இங்கு நடைபெற்றது. 1930 இல் இம்மைதானத்தின் முதல் பன்னாட்டு தேர்வு துடுப்பாட்டப் போட்டி மேற்கிந்தியத்தீவுகளுக்கும் இங்கிலாந்துக்குமிடயே நடைபெற்றது. தொடக்கம் முதல் இது வரை 43 தேர்வு துடுப்பாட்ட போட்டிகள் கென்சிங்டன் மைதானத்தில் நடைபெற்றுள்ளதோடு அவற்றில் 21 மேற்கிந்தியத்தீவுகள் அணியால் வெற்றிக்கொள்ளப்பட்டுள்ளன.  
கென்சிங்டன் மைதானத்தின் பாரிய பார்வையாளர் அரங்குகள் 2007 உலகக்கிண்ணப் போட்டிகளுக்காக மீளக் கட்டப்பட்டவையாகும். மீள் நிர்மானத்துக்குப்பிறகு மைதானம் 28,000 பார்வையாளர்களுக்கான வசதிகளைக் கொண்டிருக்கும். மேலும் இது 2007 உலகக்கிண்ணப் போட்டிகளின் இறுதி போட்டி இம்மைதானதிலேயே நடைபெற்றது. கென்சிங்டன் மைதானம் துடுப்பாட்டம் தவிர்ந்த கால்பந்து, ஒக்கி, தடகளப் போட்டிகள், பார்படோஸ் அழகுராணிப்போட்டி போன்றவற்றையும் நடத்தியுள்ளது. மைதானத்தில் பாரிய தொலைக்காட்சி யொன்று காணப்படுவதோடு, நீச்சல் குளத்தில் இருந்தவாறு போட்டிகளை கண்டுகளிக்கும் வசதி கொண்ட பார்வையாளர் அரங்கொன்றும் உள்ளது.
# குயிண்ஸ் பார்க் ஓவல் அரங்கம்

**குயிண்ஸ் பார்க் ஓவல் மைதானம்** போர்ட் ஒவ் ஸ்பெயின் திரினிடாட் டொபாகோவில் அமைந்துள்ள துடுப்பாட்ட மைதானமாகும். கரிபியப் பிரதேசத்தில் அமைந்துள்ள மைதானங்களில் அதிகளாவான தேர்வு துடுப்பாட்டப் போட்டிகளை நடத்திய மைதானமாக விளங்குகிறது. இங்கு 2007 உலகக்கோப்பை துடுப்பாட்ட போட்டிகளில் இலங்கை, இந்தியா, வங்காளதேசம், பர்மியுடா துடுப்பாட்ட அணிகள் பங்குபற்றிய "குழு B"க்கான குழுநிலைப் போட்டிகள் நடத்தப்பட்டன. 30,000 பார்வையாளர்கள் போட்டிகளை கண்டுகளிக்ககூடிய வசதிகளைக் கொண்டுள்ளது. இம்மைதான குயிண்ஸ் பார்க் துடுப்பாட்ட கழகத்துக்குச் சொந்தமான தனியார் விளையாட்டு மைதானமாகும்.
# லூனா 1

**லூனா 1** சோவியத் ஒன்றியத்தினால் உருவாக்கப்பட்ட விண்கலம். இது ஜனவரி 2 1959 இல் விண்வெளிக்கு ஏவப்பட்டது.  
கோள வடிவில் அமைந்த இக்கலத்தில் ஐந்து அன்டெனாக்கள் பொருத்தப்பட்டிருந்தன. இது சந்திரனின் மேற்பரப்பில் மோதுவதற்கு ஏற்றவாறு வடிவமைக்கப்பட்டிருந்தது.  
லூனா 1 விண்கலமே மனிதனால் வடிவமைக்கப்பட்ட பூமியின் விடுபடு திசைவேகத்தைத் (*escape velocity*) தாண்டிச் சென்ற முதலாவது விண்கலமாகும். ஜனவரி 3இல் பூமியில் இருந்து 113,000 கி.மீ. தூரத்தில் இக்கலத்தில் இருந்து மிகப் பெரிய (1 கிலோ கிராம்) சோடியம் வாயுக்கலவை ஒன்று வெளியேறியதில் இக்கலம் ஒரு செயற்கை வால்வெள்ளி (*comet*) போலத் தோற்றமளித்தது. மிகவும் பிரகாசமான இவ்வாயுக்கலவை இந்து சமுத்திரத்திற்கு மேலாகத் தெரிந்தது. லூனா 1 சந்திரனின் மேற்பரப்பிலிருந்து 5995 கி.மீ. தூரத்துக்குள் ஜனவரி 4இல் எட்டியது.
# காஞ்சிபுரம் மாவட்டம்

**காஞ்சி வரதராச பெருமாள் கோயில்**  
| - | காஞ்சிபுரம் மாவட்டம்:அமைந்துள்ள இடம் |  |
| --- | --- | --- |
| **நாடு** |  |  |
| **மாநிலம்** | தமிழ்நாடு |  |
| **தலைநகரம்** | காஞ்சிபுரம் |  |
| **பகுதி** | வட மாவட்டம் |  |
| **ஆட்சியர்** | கலைச்செல்வி மோகன்,
இ.ஆ.ப |  |
| '''காவல்துறைக்
கண்காணிப்பாளர்''' | - |  |
| **நகராட்சிகள்** | 1 |  |
| **வருவாய் கோட்டங்கள்** | 2 |  |
| **வட்டங்கள்** | 5 |  |
| **பேரூராட்சிகள்** | 5 |  |
| **ஊராட்சி ஒன்றியங்கள்** | 5 |  |
| **ஊராட்சிகள்** | 274 |  |
| **வருவாய் கிராமங்கள்** | 479 |  |
| **சட்டமன்றத் தொகுதிகள்** | 4 |  |
| **மக்களவைத் தொகுதிகள்** | 2 |  |
| **பரப்பளவு** | 1655.94 ச.கி.மீ |  |
| **மக்கள் தொகை** | 11,66,401 (2011) |  |
| '''அலுவல்
மொழி(கள்)''' | தமிழ் |  |
| **நேர வலயம்** | இசீநே
(ஒசநே+5:30) |  |
| **அஞ்சல் குறியீடு** | 631 xxx |  |
| '''தொலைபேசிக்
குறியீடு''' | 044 |  |
| **வாகனப் பதிவு** | TN-21, TN-87 |  |
| **பாலின விகிதம்** | ஆண்-50.6%/பெண்-49.4% ♂/♀ |  |
| **கல்வியறிவு** | 75.34% |  |
| '''சராசரி கோடை
வெப்பநிலை''' |  |  |
| '''சராசரி குளிர்கால
வெப்பநிலை''' |  |  |
| **இணையதளம்** | kancheepuram | } |
**காஞ்சிபுரம் மாவட்டம்** (*Kanchipuram district*) என்பது இந்திய மாநிலமான தமிழ்நாட்டின் 38 மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிடம் காஞ்சிபுரம் ஆகும். இந்த மாவட்டம் 1655.94 ச.கி.மீ பரப்பளவைக் கொண்டுள்ளது.  
சிவன் மற்றும் விஷ்ணு கோயில்கள் அதிகமாக உள்ளது. இது பட்டு கைத்தறி நெசவு சேலைகளுக்கு புகழ் பெற்ற மாவட்டம் ஆகும். முன்னாள் தமிழக முதலமைச்சர் பேரறிஞர் அண்ணா பிறந்த மாவட்டம். தமிழ்நாட்டின் வடகிழக்கு கடற்கரையோரத்தில் காஞ்சிபுரம் மாவட்டம் அமைந்துள்ளது. காஞ்சிபுரம் கோயில் நகரம் மாவட்டத்தின் தலைநகரம் ஆகும். நிர்வாக காரணங்களுக்காக மாவட்டம் 2 வருவாய் கோட்டங்கள், 5 வட்டங்களுடன் 633 வருவாய் கிராமங்கள் அமைந்துள்ளது. 633 கிராம பஞ்சாயத்துகளாகவும் 5 ஊராட்சி ஒன்றியங்களாக பிரிக்கப்பட்டுள்ளன.  
2019இல் காஞ்சிபுரம் மாவட்டத்திலிருந்து புதிய செங்கல்பட்டு மாவட்டம் நிறுவப்பட்ட பின்னர், காஞ்சிபுரம் மாவட்டத்தில் காஞ்சிபுரம் வட்டம், உத்திரமேரூர் வட்டம், திருப்பெரும்புதூர் வட்டம், வாலாசாபாத்து வட்டம் மற்றும் குன்றத்தூர் வட்டம் என 5 வருவாய் வட்டங்களுடன் செயல்படுகிறது.
# காஞ்சிபுரம் மாவட்டம்

## வரலாறு

கிமு இரண்டாம் நூற்றாண்டில் எழுதப்பட்ட பதஞ்சலி மகாபாசியம் எனும் வட மொழி நூலில், காஞ்சிபுரம் பற்றிய குறிப்புகள் உள்ளது. மணிமேகலை, பெரும்பாணாற்றுப்படை போன்ற தமிழ் இலக்கியங்களில் காஞ்சி நகரத்தைப் பற்றிய செய்திகள் உள்ளது. காஞ்சிபுரம் நகரம் சங்ககால தமிழகத்தில் தொண்டை மண்டலத்தில் முதன்மை தலைநகரமாக இருந்தது. தொண்டமான் இளந்திரையன் சங்ககால தமிழ் மன்னன் காஞ்சிபுரத்தை ஆண்டான்.  
சோழப் பேரரசில் இருந்த தொண்டை மண்டலப் பகுதிகளை பின்னர் பல்லவர்கள் வென்று காஞ்சி நகரத்தை தங்கள் தலைநகராகக் கொண்டு பொ.ஊ. 300 முதல் பொ.ஊ. 850 முடிய ஆண்டனர். பல்லவர்கள், தொண்டை மண்டலத்தில் நூற்றுக்கணக்கான கோயில்கள் எழுப்பினர். அவைகளில் சிறப்பு மிக்கது மாமல்லபுரம் குடைவரைக் கோயில்கள் ஆகும். பல்லவர்கள் மாமல்லபுரம் துறைமுகத்திலிருந்து சீனா, சயாம், பிசி போன்ற வெளிநாடுகளுடன் வணிகத்தில் ஈடுபட்டனர்.  
பின்னர் பல்லவர்களை வீழ்த்தி மீண்டும் சோழர்கள் காஞ்சிபுரத்தை கைப்பற்றி 10ம் நூற்றாண்டு முதல் 13ம் நூற்றாண்டு வரை ஆண்டனர். பிரித்தானியர்கள் காஞ்சிபுரம் பகுதிகளை கைப்பற்றி ஆள்வதற்கு முன்னர் விசயநகர மன்னர்கள் 14ம் நூற்றாண்டு முதல் 17ம் நூற்றாண்டு முடிய ஆண்டனர்.  
காஞ்சி நகரம், இந்து, பௌத்தம் மற்றும் சமண சமயங்களின் தலைமையகமாக விளங்கியது. தண்டி எனும் வட மொழிப் புலவர், நறுமணமிக்கப் பூக்களில் மல்லிகையும்; அழகிய பெண்களில் அரம்பையரும், மனித வாழ்வின் நால்வகை ஆசிரமங்களில் கிரகத்தம் போன்று; நகரங்களில் காஞ்சி சிறப்பு மிக்கது எனப்புகழ்கிறார்.  
காஞ்சியை ஆண்ட பல்லவ மன்னர்களில் பெரும் புலமை படைத்த முதலாம் மகேந்திரவர்மன் இசை மற்றும் நாடக ஆசிரியர் ஆவார். பொ.ஊ. ஏழாம் நூற்றாண்டில் காஞ்சி நகரத்திற்கு வருகைபுரிந்த, பௌத்த அறிஞரும், யாத்திரிகருமான யுவான் சுவாங், காஞ்சி நகரம் ஆறு மைல் சுற்றளவு கொண்டிருந்தது என்றும், வட இந்தியாவின் காசி நகரத்திற்கு இணையான கல்வி நிலையங்களை காஞ்சி நகரம் கொண்டிருந்தது என்றும்; காஞ்சி மக்கள் கல்வி அறிவு படைத்தவர்கள் என்றும் தமது பயணக்குறிப்பில் குறிப்பிட்டுள்ளார்.  
பிரித்தானிய இந்தியா அரசினர் 1788இல் காஞ்சிபுரம் மாவட்டத்திற்கு ஒரு மாவட்ட ஆட்சியரை நியமித்தனர். 1859 வரை காஞ்சிபுரம் மாவட்டத்தின் நிர்வாகத் தலைமையிடமாக இருந்த கருங்குழி, பின்னர் சைதாப்பேட்டைக்கு மாற்றப்பட்டது. 1859 முதல் 1968 வரை சைதாப்பேட்டை, காஞ்சிபுரம் மாவட்டத்தின் நிர்வாகத் தலைமையிடமாக விளங்கியது. 1 சூலை 1968 முதல் செங்கல்பட்டு மாவட்டத்தின் தலைமையிடமாக காஞ்சிபுரம் விளங்கியது.  
1 சூலை 1977 அன்று செங்கல்பட்டு மாவட்டத்தைப் பிரித்து, காஞ்சிபுரம் மாவட்டம் மற்றும் திருவள்ளூர் மாவட்டம் என இரண்டாகப் பிரிக்கப்பட்டது.  
29 நவம்பர் 2019 அன்று காஞ்சிபுரம் மாவட்டப் பகுதிகளைக் கொண்டு புதிய செங்கல்பட்டு மாவட்டம் நிறுவப்பட்டது. காஞ்சிபுரம் மாவட்டம் முந்தைய செங்கல்பட்டு மாவட்டத்தில் ஒரு பகுதியாக இருந்தது.
# காஞ்சிபுரம் மாவட்டம்

## மாவட்ட நிர்வாகம்

காஞ்சிபுரம் வருவாய் மாவட்டத்திலிருந்து புதிய செங்கல்பட்டு மாவட்டம் நிறுவிய பின்னர், காஞ்சிபுரம் மாவட்டம் காஞ்சிபுரம் மற்றும் திருப்பெரும்புதூர் என இரண்டு வருவாய் கோட்டங்களும்; 5 வருவாய் வட்டங்களும்
கொண்டுள்ளது.
# காஞ்சிபுரம் மாவட்டம்

## மாவட்ட நிர்வாகம்

### வருவாய் வட்டங்கள்

1. உத்திரமேரூர் வட்டம்
1. காஞ்சிபுரம் வட்டம்
1. வாலாசாபாத்து வட்டம்
1. திருப்பெரும்புதூர் வட்டம்
1. குன்றத்தூர் வட்டம்
# காஞ்சிபுரம் மாவட்டம்

## உள்ளாட்சி மற்றும் ஊராட்சி நிர்வாகம்

### மாநகராட்சிகள்

1. காஞ்சிபுரம்
# காஞ்சிபுரம் மாவட்டம்

## உள்ளாட்சி மற்றும் ஊராட்சி நிர்வாகம்

### பேரூராட்சிகள்

1. உத்திரமேரூர்
1. குன்றத்தூர்
1. வாலாசாபாத்து
1. திருப்பெரும்புதூர்
1. மாங்காடு
# காஞ்சிபுரம் மாவட்டம்

## உள்ளாட்சி மற்றும் ஊராட்சி நிர்வாகம்

### ஊராட்சி ஒன்றியங்கள்

1. காஞ்சிபுரம் ஊராட்சி ஒன்றியம்
1. குன்றத்தூர் ஊராட்சி ஒன்றியம்
1. உத்திரமேரூர் ஊராட்சி ஒன்றியம்
1. வாலாசாபாத்து ஊராட்சி ஒன்றியம்
1. திருப்பெரும்புதூர் ஊராட்சி ஒன்றியம்
# காஞ்சிபுரம் மாவட்டம்

## மக்கள் தொகையியல்

2011 ஆம் ஆண்டின் மக்கள் தொகை கணக்கெடுப்பின் படி மொத்த மக்கள் தொகை 3,998,252 ஆகும். அதில் ஆண்கள் 2,012,958; பெண்கள் 1,985,294 ஆக உள்ளனர். மக்கள் தொகை வளர்ச்சி (2001 – 2011) 38.95% ஆக உயர்ந்துள்ளது. மக்கள் தொகை அடர்த்தி ஒரு சதுர கிலோ மீட்டர் பரப்பில் 892 நபர்கள் வீதம் உள்ளனர். பாலின விகிதம் 1000 ஆண்களுக்கு, 986 பெண்கள் வீதம் உள்ளனர். சராசரி எழுத்தறிவு விகிதம் 84.49% ஆக உள்ளது. ஆண்களின் எழுத்தறிவு 89.89% ஆகவும்; பெண்களின் எழுத்தறிவு 79.02% ஆகவும் உள்ளது. மொத்த மக்கள் தொகையில் ஆறு வயதிற்குட்பட்டவர்கள் 431,574 ஆக உள்ளனர்.  
இம்மாவட்டத்தில் இந்துக்கள் 3,537,399 (88.47%); கிறித்தவர்கள் 256,762 (6.42%); இசுலாமியர்கள் 173,785 (4.35%); மற்றவர்கள் 0.75% ஆக உள்ளனர். இம்மாவட்டத்தில் தமிழ், தெலுங்கு, ஆங்கில மொழிகள் பேசப்படுகிறது.
# காஞ்சிபுரம் மாவட்டம்

## அரசியல்

### மக்களவைத் தொகுதிகள்

1. காஞ்சிபுரம் மக்களவைத் தொகுதி
1. திருப்பெரும்புதூர் மக்களவைத் தொகுதி
# காஞ்சிபுரம் மாவட்டம்

## அரசியல்

### சட்டமன்றத் தொகுதிகள்

1. ஆலந்தூர்
1. காஞ்சிபுரம்
1. திருப்பெரும்புதூர்
1. உத்திரமேரூர்  
| ** மக்களவை உறுப்பினர்கள்** |  |  |  |
| --- | --- | --- | --- |
| 5 | திருப்பெரும்புதூர் | திரு.த.ரா.பாலு | (திமுக) |
| 6 | காஞ்சிபுரம் | திரு.க.செல்வம் | (திமுக) |
| 28 | ஆலந்தூர் | திரு.தா.மோ.அன்பரசன் | (திமுக) |
| 29 | திருப்பெரும்புதூர் | திரு.கு.செல்வபெருந்தகை | (காங்கிரஸ்) |
| 36 | உத்திரமேரூர் | திரு.க.சுந்தர் | (திமுக) |
| 37 | காஞ்சிபுரம் | திரு.சி.விக்.எம்.பி.எழிலரசன் | (திமுக) |
# காஞ்சிபுரம் மாவட்டம்

## பொருளாதாரம்

இம்மாவட்டத்தின் 47% மக்களின் முதன்மைத் தொழில் வேளாண்மை ஆகும். நெல், கரும்பு, நிலக்கடலை, பயறு வகைகள், நவதானியங்கள் முக்கியப் பயிர்கள் ஆகும். இம்மாவட்டத்தின் பாயும் பாலாறு மற்றும் ஏரிகள் நீர் ஆதாரம் ஆகும்.  
காஞ்சிபுரத்தை கோயில் நகரம் என்றும், பட்டு நகரம் என்றும் அழைப்பர். இம்மாவட்டத்தில் நெய்யப்படும் காஞ்சிபுரம் பட்டுச் சேலைகள், புவிசார் குறியீடு பெற்றுள்ளது.  
தமிழ்நாட்டில் காணப்படும் 163 பெருங்கற்கால இடங்களில், 70% காஞ்சிபுரம் மாவட்டத்தில் காணப்படுகிறது அவைகளில் குறிப்பிடத்தக்கது எருமையூர், சிறுகளத்தூர், சிக்கராயபுரம், அய்யன்சேரி, கீழம்பாக்கம் மற்றும் நன்மங்கலம் ஆகும்.  
இந்தியாவின் பெருந்தொழில் நகரங்களில் ஒன்றாக காஞ்சிபுரம் மாவட்டம் விளங்குகிறது. இம்மாவட்டத்தில் உண்டாய், நிசான், மிட்சுபிசு, போர்டு, பிஎம்டபிள்யு, யமகா போன்ற கார் நிறுவனங்கள் உள்ளது. திருப்பெரும்புதூரும், அதனைச் சுற்றியுள்ள பகுதிகளும் பெருந்தொழில் முனையமாக உள்ளது. மேலும் சாம்சங், டெயிம்ளர், டெல் போன்ற மின்னனு பொருட்கள் உற்பத்தி நிலையங்கள் உள்ளது. செயிண்ட் கோபன் கட்டிட கண்ணாடிகள் உற்பத்தி நிறுவனமும் உள்ளது. பல பன்னாட்டு மற்றும் உள்நாட்டுத் தகவல் தொழில் நுட்ப நிறுவனங்கள் இம்மாவட்டத்தில் தங்கள் கிளைகளைக் கொண்டுள்ள்து.
# காஞ்சிபுரம் மாவட்டம்

## வேளாண்மை

கீழ்கண்ட தரவுகள் வருடா வருடம் மாறக்கூடியவை. எனவே, அரசின் மாவட்ட வேளாண்மைத் துறைத் தளங்களையும், மாநில தகவல் நடுவங்களையும் ஒப்பிட்டறிக.
இம்மாவட்டத்தில் கணிசமான உயரத்தில் சில மலைகள் உள்ளன. மதுராந்தகம் வட்டத்தில் சிறிய மலைகள் பல அமைந்துள்ளன. இம்மாவட்டத்தின் வழியாக இயங்கும் மிக முக்கியமான ஆறுகளில் ஒன்று பாலாறு ஆகும். எனினும், இந்த மாவட்டத்தில் நீர்பாசனத்திற்கு முக்கிய ஆதாரமாக ஏரிகளும், கிணறுகளும் உள்ளன. இம்மாவட்டத்தின் மொத்த வனப்பகுதி 23.586 எக்டேர் ஆகும். அது உள்பகுதியையும் மாவட்டத்தையும் சுற்றியுள்ளது. இந்த வனப்பகுதியில் 366.675 எக்டேர் நிலப்பரப்பு உள்ளது. 76.50 மெட்ரிக் டன்னும் எண்ணெய் வித்துக்கள் 8.039 டன்கள் பயிரடப்பட்டுள்ளன. அரிசி 145966 இடங்களிலும், கம்பு மற்றும் தானியங்கள் 1217 இடங்களிலும், பருப்பு வகைகள் 2966 இடங்களிலும், கரும்பு 7586 இடங்களிலும், நிலக்கடலை 28766 இடங்களிலும், எள் 912 இடங்களிலும், பருத்தி 53 இடங்களிலும், பயிரிடப் பட்டுள்ளன. பருவநிலையானது, கோடை காலத்தில் அதிகபட்சம் 36.6° செல்சியசு ஆகவும், குறைந்த அளவு 21.1° செல்சியசு ஆகவும் இருக்கும். குளிர் காலத்தில் உயர்ந்த பட்சம் 28.7° செல்சியசு ஆகவும், 19.8° செல்சியசு ஆகவும் காணப்படுகின்றன. மழைக்காலத்திற்கு முன்னர் மழைப்பொழிவு கிட்டத்தட்ட முழுவதும் சீராக இருக்கும். கடற்கரை வட்டங்களில் உள்வட்ட பகுதிகளை விட அதிக மழையைப் பெறுகின்றன. இந்த மாவட்டத்தின் முக்கிய பருவநிலை, பருவ மழையைப் பொறுத்து, மழை பெய்யாத நிலையில் துன்பகரமான சூழ்நிலைகள் நிலவுகின்றன வடகிழக்கு மற்றும் தென்மேற்கு பருவக்காற்றுகள 54 விழுக்காடு மற்றும் 36 விழுக்காடு வருடாந்தர மழைக்காலத்திற்கான முக்கிய பங்களிப்பாகும். இந்த மாவட்டம் முக்கிய பருவ நிலை மழை பொருத்து வளர்ச்சி உள்ளது. மழை பெய்யாத காலங்களில் வறட்சி நிலவுகிறது. மழையளவு காலம், இயல்பாக இருக்கும் போது, 1213.3 மி.மீ அளவும், ஒட்டுமொத்த அசல் மழையளவு 1133.0 மி.மீ ஆகவும் இருக்கிறது.
# காஞ்சிபுரம் மாவட்டம்

## புவியியல்

இது சென்னை மாநகருக்கு அருகே உள்ளது. இதன் மேற்கே இராணிப்பேட்டை மற்றும் திருவண்ணாமலை மாவட்டமும், வடக்கே திருவள்ளூர் மாவட்டமும் மற்றும் சென்னை மாவட்டமும், தெற்கில் விழுப்புரம் மாவட்டமும் மற்றும் செங்கல்பட்டு மாவட்டமும் எல்லைகளாக அமைந்துள்ளது. 11.00 முதல் 12.00 வரை வடக்கு அட்சரேகை மற்றும் 77.28 முதல் 78.28 முதல் 78.50 வரை கிழக்கு நீளம் அமைந்துள்ளது. மாவட்டத்தின் மொத்த பூகோள பரப்பளவு 1444 ச.கி.மீ. ஆகும்.  
வெவ்வேறு பருவங்களில், மாவட்டத்தில் அனுபவிக்கும் அதிகபட்ச மற்றும் குறைந்தபட்ச வெப்பநிலையை கீழே உள்ள அட்டவணை கொடுக்கப்பட்டுள்ளது.  
| **குளிர்காலம்** |  |
| --- | --- |
| அதிகபட்சம். |  |
| குறைந்தபட்சம். | } |  
<section begin=weatherbox />
<section end=weatherbox />
# காஞ்சிபுரம் மாவட்டம்

## போக்குவரத்து

### சாலை

காஞ்சிபுரம் வழியாகச், சென்னை - பெங்களூர் தேசிய நெடுஞ்சாலை, NH 48 நகரின் புறநகர்ப் பகுதியைக் கடந்து செல்கிறது. சென்னை, பெங்களூர், விழுப்புரம், திருப்பதி, திருத்தணி, அரக்கோணம், திருவள்ளூர், திருவண்ணாமலை, ஆரணி, வேலூர், சேலம், திண்டிவனம், மதுரை, திருச்சி, புதுச்சேரி, தஞ்சாவூர், வந்தவாசி, செய்யாறு, போளூர், படவேடு, செங்கல்பட்டு, தாம்பரம், மேல்மருவத்தூர், கல்பாக்கம், நெய்வேலி, கடலூர் மற்றும் கும்பகோணம் ஆகிய நகரங்களுக்கு, தமிழ்நாடு அரசுப் போக்குவரத்துக் கழகம் தினசரிப் பேருந்துச் சேவைகளை வழங்குகிறது. இங்கிருந்து சென்னை செல்வதற்க்கு, இரண்டு பெரிய பேருந்து வழித்தடங்கள் உள்ளன, ஒன்று பூந்தமல்லி வழியாகவும், மற்றொன்று தாம்பரம் வழியாகவும் செல்லலாம். உள்ளூர்ப் பேருந்துச் சேவைகளைத் தமிழ்நாட்டு மாநிலப் போக்குவரத்துக் கழகத்தின் விழுப்புரம் பிரிவு வழங்குகிறது. 2006-ஆம் ஆண்டு நிலவரப்படி, 191 வழித்தடங்களுக்கு மொத்தம் 403 பேருந்துகள் நகரத்திலிருந்து இயக்கப்படுகின்றன.
# காஞ்சிபுரம் மாவட்டம்

## போக்குவரத்து

### தொடருந்து

காஞ்சிபுரத்தில் தொடருந்து நிலையம் ஒன்று உள்ளது. செங்கல்பட்டு - அரக்கோணம் தொடருந்து பாதையானது, காஞ்சிபுரம் வழியாக செல்கிறது. புதுச்சேரி மற்றும் திருப்பதிக்கு தினசரி தொடருந்து இயக்கப்படுகின்றன, மேலும் மதுரைக்கு வாரத்திற்கு ஒரு நாள் விரைவு தொடருந்தும் மற்றும் நாகர்கோயிலுக்கு இரண்டு வாரத்திற்கு ஒரு நாள் விரைவுத் தொடருந்தும் இயக்கப்படுகின்றன.
# காஞ்சிபுரம் மாவட்டம்

## போக்குவரத்து

### வானூர்தி

இந்நகரிலிருந்து 72 கி.மீ தூரத்தில் அமைந்துள்ள சென்னை பன்னாட்டு வானூர்தி நிலையம் ஆனது, அருகிலுள்ள உள்நாட்டு மற்றும் சர்வதேச விமான நிலையமாகும்.
# காஞ்சிபுரம் மாவட்டம்

## சுற்றுலா

காஞ்சிபுரம் மாவட்டம் கோயில் நகரமென்று அழைக்கப்படுகிறது. தென்னிந்தியாவின் பாரம்பரியத்தையும், தொன்மையையும் விளக்கும் நகரமாக விளங்குகின்றது. பல்லவர்களின் ஆட்சிக்காலத்தில் கட்டப்பட்ட மாமல்லபுர கற்கோயில்கள் தமிழர்களின் கலை நுணுக்கத்தை பறைசாற்றும்படியாக அமைந்துள்ளது. திருப்பெரும்புதூர் இராமானுசர் பிறந்த இடம். வைணவம் உருவாக காரணமான இராமானுசர் வசிட்ட தத்துவத்தை தோற்றுவித்த இடம். இன்றும் வைணவர்களின் புனித யாத்திரை தலமாகவுள்ளது. ஏகாம்பரநாதர் சிவன் கோயில், பொ.ஊ. 8ஆம் நூற்றாண்டில் கட்டப்பட்ட கைலாசநாதர் கோயில் ஆகியவை பெரும் பெயர் பெற்றவை. சிவனின் உருத்திர தாண்டவத்தை விளக்கும் பல்லவர்களின் கலை புகழ்பெற்ற ஒன்றாகும். மேலும் சோழ மன்னர்களால் கட்டப்பட்ட உலகநாதர் கோயில், வரதராச பெருமாள் கோயில், வைகுண்ட பெருமாள் கோயில், விசயராகவ பெருமாள் கோயில், சுப்பிரமணிய சுவாமி கோயில் போன்றவை வரலாற்று சிறப்பு மிக்கவையாகக் கருதப்படுகின்றன.மேலும், முட்டுக்காடு ஏரி, வேடந்தாங்கல் பறவைகள் சரணாலயம், அண்ணா நினைவிடம் போன்றவை சுற்றுலாவுக்கு ஏற்ற இடங்களாக உள்ளன.
# காஞ்சிபுரம் மாவட்டம்

## வழிபாட்டுத்தலங்கள்

1. காஞ்சிபுரம் ஏகாம்பரநாதர் கோயில்
1. காஞ்சிபுரம் கச்சபேசுவரர் கோயில்
1. காஞ்சி வரதராஜ பெருமாள் கோயில்
1. காஞ்சி உலகளந்த பெருமாள் கோயில்
1. திருக்கழுகுன்றம் வேதகிரீஸ்வரர் கோயில்
1. திருப்போரூர் உத்திர வைத்திய லிங்கேசுவரர் கோயில்
1. திருவேற்காடு வேதபுரீஸ்வரர் கோயில்
1. திருவெக்கா சொன்ன வண்ணம்செய்த பெருமாள் கோயில்
1. அட்டபுயக்கரம் ஆதிகேசவப் பெருமாள் கோயில்
1. திருத்தண்கா (தூப்புல்)
1. திருப்புட்குழி
1. திருநின்றவூர் பக்தவத்சல பெருமாள் கோவில்
1. சோளிங்கர் யோகநரசிம்ம பெருமாள் கோவில்
1. சமணக் காஞ்சி
# காஞ்சிபுரம் மாவட்டம்

## இதனையும் காண்க

- செங்கல்பட்டு மாவட்டம்
# கரூர் மாவட்டம்

**மேல் இடதுபுறத்தில் இருந்து கடிகார சுழல் திசையில்: கல்யாணபசுபதீசுவரர் கோயில், நொய்யல் ஆறு, கரூர் நகரத்தின் வான்வழிக் காட்சி, அமராவதி ஆறு**  
| - | கரூர் மாவட்டம்:அமைந்துள்ள இடம் |
| --- | --- |
| **ஆள்கூறுகள்:** |  |
| **நாடு** |  |
| **மாநிலம்** | தமிழ்நாடு |
| **தலைநகரம்** | கரூர் |
| **பகுதி** | மேற்கு மாவட்டம் |
| **ஆட்சியர்** | திரு. மீ. தங்கவேல்,
இ. ஆ. ப |
| '''காவல்துறைக்
கண்காணிப்பாளர்''' | திரு. கா பெரோஸ் கான்
அப்துல்லா, இ. கா. ப. |
| **மாநகராட்சி** | 1 |
| **நகராட்சிகள்** | 3 |
| **வருவாய் கோட்டங்கள்** | 2 |
| **வட்டங்கள்** | 7 |
| **உள்வட்டங்கள்** | 20 |
| **பேரூராட்சிகள்** | 11 |
| **ஊராட்சி ஒன்றியங்கள்** | 8 |
| **ஊராட்சிகள்** | 157 |
| **வருவாய் கிராமங்கள்** | 203 |
| **சட்டமன்றத் தொகுதிகள்** | 4 |
| **மக்களவைத் தொகுதிகள்** | 2 |
| **பரப்பளவு** | **மொத்தம்**: 2904 ச. கி. மீ
**நகர்புறம்**: 283.50 ச. கி. மீ
**ஊரகம்**: 2620.50 ச. கி. மீ |
| **மக்கள் தொகை**
(2011) | **மொத்தம்**: 10,64,493
**ஆண்கள்**: 5,28,184
**பெண்கள்**: 5,36,309 |
| '''அலுவல்
மொழி(கள்)''' | தமிழ் |
| **நேர வலயம்** | இசீநே
(ஒசநே+5:30) |
| **அஞ்சல் குறியீடு** | 639xxx, 621xxx, 638xxx. |
| '''தொலைபேசிக்
குறியீடு''' | +91(0)4324, +91(0)4323, +91(0)4320 கரூர், குளித்தலை மற்றும் அரவக்குறிச்சி வட்டங்கள் |
| **வாகனப் பதிவு** | TN 47 |
| **பாலின விகிதம்** | 1015 ♂/♀ |
| **கல்வியறிவு** | 81.74% |
| '''சராசரி
வெப்பநிலை''' | அதிகபட்சம் 38°செ – குறைந்தபட்சம் 17°செ |
| **இணையதளம்** | } |  
**கரூர் மாவட்டம்** (*Karur district*) என்பது இந்திய மாநிலமான, தமிழ்நாட்டின் 38 மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிடம் கரூர் ஆகும். இந்த மாவட்டம் 2,904 ச.கி.மீ. பரப்பளவைக் கொண்டுள்ளது. இது அமராவதி மற்றும் காவிரி ஆகிய இரண்டு நதிகள் பாய்ந்தோடும் மாவட்டம் ஆகும்.
# கரூர் மாவட்டம்

## வரலாறு

கரூர் சேர சோழ மற்றும் நாயக்கர்களால் ஆளப்பட்டு இறுதியில் ஆங்கிலேயர்களால் ஆளப்பட்டது. தங்க ஆபரணங்களை வடிவமைக்கும் பணி இங்கு பழங்காலம் தொட்டே நடைபெற்றுள்ளது. மேலும் கரூர் பல்வேறு தமிழ் அரசர்களின் போர்களமாகவும் இருந்துள்ளது. இது கொங்கு நாட்டின் ஒரு பகுதியாகவும் இருந்துள்ளது குறிப்பிடத்தக்கது. இது வளம்மிக்க நாடாக விளங்கிற்று. மேலும் இதன் சுற்றுச்சூழல் மற்றும் தட்பவெப்பம் மிகவும் இதமானதாகவும் உள்ளது. ஏறத்தாழ 2000 ஆண்டுக்கும் பழமையான வரலாறு கொண்டது கரூர் தமிழகத்தின் மிகப்பழமையான நகரங்களில் ஒன்றாகும். இந்து மத நம்பிக்கைப்படி இறைவன் பிரம்மா தனது படைப்பு தொழிலை இங்குதான் தொடங்கியதாக கருதப்படுகிறது. அதன் பொருட்டே இவ்வூர் *கருவூர்* என அழைக்கப்பட்டுள்ளது.  
பண்டைய காலத்தில் கருவூர் என்றும் வஞ்சி மாநகரம் என்றும் அழைக்கப்பட்ட இவ்வூர், சேரர்களின் தலைநகராக விளங்கியிருக்கிறது. சோழ, பாண்டிய பேரரசுகள் இந்த ஊரை கைப்பற்றும் நோக்கில் பலமுறை போர் தொடுத்துள்ளனர். பண்டைய காலங்களில் ரோமாபுரியோடு நெருங்கிய தொடர்புடன் கருவூர் இருந்திருக்கிறது. தங்கநகைகள் ஏற்றுமதியில் கருவூர் ஈடுபட்டிருந்திருக்கிறது என்பதற்கு பல்வேறு தொல்பொருள் ஆய்வில் கிடைத்த ரோம நாணயங்களே ஆதாரம். மேலும் கருவூரை 150 கிரேக்க புலவர்கள் தங்கள் பாடல்களில் ”கோருவூரா” என்று குறிப்பிட்டு தமிழகத்தின் சிறந்த வாணிப மையம் என்று குறிப்பிட்டுள்ளனர்.  
சேரர்களால் தலைநகரான வஞ்சி மாநகர் பாண்டியர்களால் கைப்பற்றப்பட்டு, பின்நாளில் பல்லவ அரசர்களின் ஆட்சியின் கீழ் இருந்துள்ளது. சோழர்கள் ஆட்சியின் கீழ் நீண்ட காலங்கள் கருவூர் இருந்துள்ளது. நாயக்கர்களாலும் பிற்பாடு திப்பு சுல்தான் ஆட்சியின் கீழும் கருவூர் இருந்துள்ளது. 1793ல் கரூர் கோட்டையை அழித்து ஆங்கிலேயர்கள் கரூரைக் கைப்பற்றியிருக்கின்றனர்.  
ஆங்கிலேயரின் ஆட்சிகாலத்தில் பண்டைய கோயம்புத்தூர் மாவட்டத்தில் ஒரு பகுதியாக இருந்தது கரூர் தாலுகா, 1910 ஆம் ஆண்டில் திருச்சிராப்பள்ளி மாவட்டத்துடன் இணைக்கப்பட்டது.  
பல்வேறு ஆழ்வார்களாலும், சங்கப்புலவர்களாலும் பாடப்பெற்ற தலமாகவும் கரூர் விளங்குகிறது. சிலப்பதிகாரத்தில் கருவூர் பற்றிய வரலாற்று தகவல்கள் இடம் பெற்றுள்ளன.  
கரூர் கொங்கு நாட்டின் ஒரு பகுதியாகவும் அழைக்கப்படுகிறது.
# கரூர் மாவட்டம்

## கரூர் மாவட்டத்தின் உருவாக்கம்

நில அடிப்படையில் தமிழகத்தின் மையமாக விளங்கும் திருச்சி மாவட்டம் 1995, செப்டம்பர் 30 ஆம் தேதி திருச்சி, கரூர், பெரம்பலூர் என மூன்று மாவட்டங்களாகப் பிரிக்கப்பட்டு, கரூர் மாவட்டம் உருவாக்கப்பட்டது.  
கரூர், குளித்தலை மற்றும் மணப்பாறை தாலுகாக்களை இணைத்து கரூர் மாவட்டம் அரசாணை எண் 913/1995ன்படி உருவாக்கப்பட்டது. மணப்பாறை தாலுகா திருச்சியுடன் இணைக்கப்பட்டு, முசிறி தாலுகாவை கரூர் மாவட்டத்துடன் இணைத்தனர். பின்னர் முசிறி தாலுகாவும் திருச்சி மாவட்டத்துடன் இணைந்தது.
# கரூர் மாவட்டம்

## மாவட்ட வருவாய் நிர்வாகம்

கரூர் மாவட்டம் 2 வருவாய் கோட்டங்களும், 7 வருவாய் வட்டங்களும், 20 உள்வட்டங்களும், 203 வருவாய் கிராமங்களும் கொண்டது.
# கரூர் மாவட்டம்

## மாவட்ட வருவாய் நிர்வாகம்

### வருவாய் கோட்டங்கள்

- கரூர்
- குளித்தலை
# கரூர் மாவட்டம்

## மாவட்ட வருவாய் நிர்வாகம்

### வருவாய் வட்டங்கள்

- கரூர்
- அரவக்குறிச்சி
- குளித்தலை
- கிருஷ்ணராயபுரம்
- கடவூர்
- மண்மங்கலம்
- புகழூர்
# கரூர் மாவட்டம்

## உள்ளாட்சி நிர்வாகம்

கரூர் மாவட்டம் 1 மாநகராட்சி, 3 நகராட்சிகளையும், 8 பேரூராட்சிகளையும் கொண்டது.
# கரூர் மாவட்டம்

## உள்ளாட்சி நிர்வாகம்

### மாநகராட்சிகள்

- கரூர் மாநகராட்சி
-
# கரூர் மாவட்டம்

## உள்ளாட்சி நிர்வாகம்

### பேரூராட்சிகள்

1. அரவக்குறிச்சி
1. கிருஷ்ணராயபுரம்
1. மருதூர்
1. நங்கவரம்
1. பள்ளபட்டி
1. பி. ஜே. சோழபுரம்
1. புலியூர்
1. புஞ்சை புகழூர்
1. புஞ்சை தோட்டகுறிச்சி
1. புகழூர் (காகித ஆலை)
1. உப்பிடமங்கலம்
# கரூர் மாவட்டம்

## ஊராட்சி நிர்வாகம்

இம்மாவட்டம் 8 ஊராட்சி ஒன்றியங்களையும், 157 கிராம ஊராட்சிகளையும் கொண்டது.
# கரூர் மாவட்டம்

## ஊராட்சி நிர்வாகம்

### ஊராட்சி ஒன்றியங்கள்

1. கரூர்
1. கே.பரமத்தி
1. அரவக்குறிச்சி
1. குளித்தலை
1. தாந்தோணி
1. தோகைமலை
1. கிருஷ்ணராயபுரம்
1. கடவூர்
# கரூர் மாவட்டம்

## மக்கள்தொகை பரம்பல்

2011 ஆம் ஆண்டின் மக்கள்தொகை கணக்கெடுப்பின் படி மொத்த மக்கள்தொகை 1,064,493 ஆகும். அதில் ஆண்கள் 528,184 ஆகவும்; பெண்கள் 536,309 ஆகவும் உள்ளனர். கடந்த பத்தாண்டுகளில் மக்கள்தொகை வளர்ச்சி 13.77% ஆக உயர்ந்துள்ளது. பாலின விகிதம் ஆயிரம் ஆண்களுக்கு, 1015 பெண்கள் வீதம் உள்ளனர். மக்கள்தொகை அடர்த்தி ஒரு சதுர கிலோ மீட்டரில் 367 நபர்கள் வீதம் உள்ளனர். மாவட்ட சராசரி எழுத்தறிவு 75.60% ஆகவுள்ளது. ஆறு வயதிற்குட்பட்ட குழந்தைகள் 102,73 ஆகவுள்ளனர். நகர்புறங்களில் 40.82% மக்களும்; கிராமப்புறங்களில் 59.18% மக்களும் வாழ்கின்றனர்.  
இம்மாவட்ட மக்கள்தொகையில் இந்துக்கள் 993,666 (93.35%) ஆகவும், கிறித்தவர்கள் 16,483 (1.55 %) ஆகவும், இசுலாமியர்கள் 53,292 (5.01%) ஆகவும், மற்றவர்கள் 0.09% ஆகவும் உள்ளனர். இம்மாவட்டத்தில் தமிழ், தெலுங்கு மற்றும் கன்னட மொழிகள் பேசப்படுகிறது.
# கரூர் மாவட்டம்

## அரசியல்

### சட்டமன்றத் தொகுதிகள்

இம்மாவட்டத்தில் கரூர், அரவக்குறிச்சி, கிருஷ்ணராயபுரம் மற்றும் குளித்தலை என நான்கு சட்டமன்றத் தொகுதிகள் உள்ளது.  
| 1 | கரூர் | வே. செந்தில்பாலாஜி | திமுக |  |
| --- | --- | --- | --- | --- |
| 2 | அரவக்குறிச்சி | இரா. இளங்கோ | திமுக |  |
| 3 | கிருஷ்ணராயபுரம் (தனி) | க. சிவகாம சுந்தரி | திமுக |  |
| 4 | குளித்தலை | இரா. மாணிக்கம் | திமுக | } |